**OPIS**

Igrica se može pokrenuti jednostavnim odabirom opcije POKRENI IGRICU sa glavne forme. Pri tome, klijent nije dužan ostaviti odmah svoje podatke da bi igrao igricu. Igricu pokreće jednostavnim klikom na pomenutu opciju, pri čemu se otvara novi meni iz kojeg klijent može da bira da li će igrati igricu, pregledati tabelu sa najboljim rezultatima, ili jednostavno odustati od igrice.

Ukoliko klijent želi pokrenuti igricu, nudi mu se novi odabir-da li će igrati mušku ili žensku verziju igre, pri čemu se ove dvije verzije razlikuju samo u pozadinskim zvukovima i izgledu zombija i glavnog igrača, kojeg ćemo zvati lovac. Također, pri svakom koraku se klijentu daje na izbor da se vrati na prethodni korak ili jednostavno odustane od igranja. Važno je i napomenuti da je onemogućeno da jedan klijent igra igricu u više prozora.

Kada klijent odabere verziju, pokreće se sama igrica. Izgled igrice, prema zahtjevima same agencije, mora biti što jednostavniji, te je zasnovan na dvodimenzionalnoj zelenoj ploči sa skinom, koji izgledom podjeća na šumu gledanu iz ptičije perspektive. Centralni pogled igrice predstavlja čovjek sa puškom, koji se ne kreće u prostoru, nego rotaciono, prateći kursor miša. Igrica je zasnovana na ideji da klijent, tačnije čovjek koji igra igricu, kursorom miša okreće lovca i lijevim klikom puca na zombije koji mu dolaze iz vanjskih dijelova šume. Suština cijele igre je da klijent što duže ostane “živ”, tj. da što duže ostane nezaražen zombie virusom (a zaraziti se može ukoliko mu jedan zombie priđe tako blizu da ga može ugristi) i, pri tome, ubije što više zombija. Težina igrice je u tome da tokom vremena raste broj zombija koji dolaze krećući se pravolinijski prema centru sa vanjskih dijelova šume. Klijentu se, pri igranju igrice, u ćošku prozora prikazuje vrijeme koje je proteklo, kao i broj ubijenih zombija, koji se uzima kao score. Također, u istom prozoru je korisniku omogućeno da klikom na ikonu upali/ugasi zvuk, kao i button za prekid igrice, čijim klikom može u potpunosti obustaviti igru i vratiti se na glavnu formu. Prekid igre moguće je ostvariti i pomoću tipke 'Escape' pri čemu se otvara meni sa opcijama nastavljanja, kretanja ispočetka ili izlaska iz igre.

Kada lovca neki zombie ugrize, igrica se prekida. Također, igricu je moguće prekinuti klikom na button za izlazak iz igrice. Ukoliko je klijent sa svojom rezultatom koji je postigao do prekida igrice dospio u top10 listu, u kojoj su najbolji rezultati, od njega se traži da unese svoje ime i prezime, te se prikazuje cijela lista najboljih score-ova, a, ako nije među top10, na ekranu mu se ispisuje poruka koja sadrži podatak o njegovom score-u i vraća se na glavnu formu aplikacije.

FUNKCIONALNOSTI:

* Pokretanje igrice
* Odustajanje
* Pregled top10 najboljih rezultata
* U slučaju pokretanja igrice: odabir muške ili ženske 'verzije'
* Uključivanje/Isključivanje zvuka
* Igrač ubija zombie-a
* Zombie ubija igrača, u tom slučaju se igrica prekida
* Prekid igrice(ukoliko igrač želi svojom voljom prekinuti igru)
* Ispis rezultata
* Unos podataka igrača(ukoliko je postigao rezultat koji je u rangu top10)